na čo sa využíva fond údržby a opráv?
z fondu údržby a opráv sa financujú náklady na prevádzku, údržbu, opravy a modernizáciu spoločných častí, zariadení domu, spoločných nebytových priestorov, príslušenstva a priľahlého pozemku, ako aj výdavky na obnovu, modernizáciu a rekonštrukciu domu. z fondu prevádzky, údržby a opráv sa financujú aj opravy balkónov a lodžií. prostriedky fondu prevádzky, údržby a opráv možno prechodne použiť na úhradu za plnenia spojené s užívaním bytov a nebytových priestorov v dome v prípade ich dočasného nedostatku. po preklenutí nedostatku prostriedkov na úhradu tohto plnenia, sa uvedené prostriedky vrátia do fondu prevádzky, údržby a opráv.
správcovská spoločnosť je povinná jedenkrát ročne, po spracovaní vyúčtovania, zaslať vlastníkovi preplatok, ak vznikol na základe výsledku vyúčtovania. o tejto skutočnosti je vlastník informovaný v texte vyúčtovania. v prípade, že vlastník neobdrží preplatok, je potrebné sa telefonicky, príp. mailom alebo listom spojiť s ekonómkou, ktorá prekontroluje konto vlastníka a dohodne sa s ním na ďalšom postupe. pri písaní žiadosti o vrátenie preplatku je potrebné uviesť meno vlastníka, variabilný symbol, bytový dom, telefonický kontakt a číslo účtu, kam preplatok pošleme. preplatky sa zasielajú vlastníkom v zmysle zmluvy na výkon správy po nadobudnutí právoplatnosti vyúčtovania.